Alida Rudjord

Alida Rudjord (født 1966 i Farsund) er en norsk smykkekunstner, bosatt i Kolbjørnsvik i Arendal kommune. Hun er mest kjent for karakteristiske brosjer, ringer og halsklaver i stål og emalje. Hennes smykkekunst er ofte inspirert av naturen, og spesielt av blomster og planter.Bjørg Bøe: «Spenstig håndverk – stille bilder» i Fædrelandsvennen 24. november 2007, s. 10

Rudjord er utdannet ved Statens håndverks- og kunstindustriskole i Oslo med metall som hovedfag (1989-1994). Hennes store gjennombrudd som smykkekunstner kom i 1996, da hun deltok på Den Nordiske Smykketriennalen som ble vist i alle de nordiske land. Der ble hun innkjøpt av American Craft Museum i New York.Bugge Erle Moestue: Fornyer gammel smykketradisjon i Aftenposten morgen, 17. august 2001, s. 14 I Aftenposten beskrives Rudjords smykkekunst slik under den første separatutstillingen hennes i Kunstnerforbundet i Oslo i (2001):

Rudjord har ellers hatt en rekke separatutstillinger og gruppeutstillinger i inn- og utland. Hun stilte ut separat blant annet i Format i Bergen (2007), Kunstnerforbundet Oslo (2006), Agder Kunstsenter (2000) og Antwerpen i Belgia (2000). Hun har deltatt på gruppeutstillinger blant annet på Flow Gallery i London (2005), the Scottish Gallery i Edinburgh (2005), Bomuldsfabriken Kunsthall i Arendal (2002), SOFA, New York, Miami, Chicago (1996-2000), Cannes, Frankrike (1996) og 3. Internationale Emaljetriennale i Coborg i Tyskland (1995).http://kunstnerforbundet.no/kunstnere/251 (besøkt 10. juni 2015)

Hun er innkjøpt av Norsk kulturråd, Kunstindustrimuseet i København, Nordenfjeldske kunstindustrimuseum, American Craft Museum, Nordnorsk kunstmuseum og Sørlandets Kunstmuseum.

Alida Rudjord er datter til billedkunstner Reidar Rudjord fra Farsund.Terje Gitmark Eriksen: «Viser kunst i bikuber» i Fædrelandsvennen, 4. april 2008, s. 9

 Referanser 

Kategori:Norske kunsthåndverkere
Kategori:Personer fra Farsund kommune
Kategori:Personer fra Arendal kommune
Kategori:Fødselsdato ikke oppgitt
Kategori:Fødsler i 1966